CELEX: 32012R0144
Language: da
Date: 2012-02-16 00:00:00
Title: Kommissionens gennemførelsesforordning (EU) nr. 144/2012 af 16. februar 2012 om tarifering af varer i den kombinerede nomenklatur

21.2.2012   
            
            
               DA
            
            
               Den Europæiske Unions Tidende
            
            
               L 48/1
            
         KOMMISSIONENS GENNEMFØRELSESFORORDNING (EU) Nr. 144/2012
   af 16. februar 2012
   om tarifering af varer i den kombinerede nomenklatur
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. februar 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et apparat i et kabinet af størrelse ca. 31 × 20 × 5 cm, bestående af følgende komponenter:
                  
                              —
                           
                           
                              en mikroprocessor
                           
                        
                              —
                           
                           
                              en dobbelt digital tuner til DVB-S/DVB-T
                           
                        
                              —
                           
                           
                              en flashhukommelse, og
                           
                        
                              —
                           
                           
                              en »smart card«-læser til betinget adgang til en serviceudbyder.
                           
                        Apparatet har følgende grænseflader:
                  
                              —
                           
                           
                              en satellitbaseret RF-indgang
                           
                        
                              —
                           
                           
                              en landbaseret RF-indgang
                           
                        
                              —
                           
                           
                              en landbaseret RF-udgang
                           
                        
                              —
                           
                           
                              en Ethernet (RJ-45)
                           
                        
                              —
                           
                           
                              to USB
                           
                        
                              —
                           
                           
                              en HDMI
                           
                        
                              —
                           
                           
                              to SCART
                           
                        
                              —
                           
                           
                              to RCA (lydudgang)
                           
                        
                              —
                           
                           
                              en S/PDIF (optisk digital lydudgang), og
                           
                        
                              —
                           
                           
                              en spalte til harddisk.
                           
                        Efter frembydelse kan en udskiftelig harddisk sættes i apparatet. Harddiskene kan opbevares med henblik på at se de optagne filer på et senere tidspunkt, men kun på dette apparat.
                  Apparatet kan, når det frembydes, modtage og afkode digitale fjernsynssignaler (både gratis kanaler og programmer fra serviceudbyderen). Det kan også tilsluttes internettet via Ethernet-grænsefladen.
                  Apparatet kan modtage og afkode lyd- og videofiler fra en automatisk databehandlingsmaskine via en såkaldt »home gateway«.
                  Apparatet kan gengive lyd- og videofiler fra eksterne medier (såsom harddisk eller USB-hukommelse) via USB-grænseflade.
                  Apparatet kan optage og gengive de modtagne digitale fjernsynssignaler.
               
               
                  8528 71 15
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 71 og 8528 71 15.
                  Apparatet er en kombineret maskine, der kan udføre de funktioner, som er nævnt i såvel pos. 8521 som pos. 8528.
                  Med apparatets karakteristika kan ingen af disse funktioner anses for dets hovedfunktion, jf. bestemmelse 3 til afsnit XVI.
                  Apparatet tariferes derfor under den position, som har det højeste nummer, nemlig pos. 8528.
                  Trods muligheden for at benytte udskiftelige harddiske, gengive indhold fra eksterne medier og optage fra de modtagne gratis kanaler, har apparatet bevaret den væsentlige karakter af en såkaldt »set-top boks med kommunikationsfunktion«.
                  Det tariferes derfor under KN-kode 8528 71 15 som en set-top boks med kommunikationsfunktion.